text:
143/2013. (III. 18.) KE határozata kitüntetés adományozásáról.
Az Alaptörvény 9. cikk (4) bekezdés f) pontja, illetve a Magyarország címerének és zászlajának használatáról, valamint állami
kitüntetéseiről szóló 2011. évi CCII. törvény 18. § (1) bekezdése alapján – a miniszterelnök előterjesztésére –
anyanyelv-oktatási, retorikai kutatásaiért, szerkesztői, jegyzetírói és publikációs munkásságáért, több évtizedes
oktatói tevékenysége elismeréseként
dr. Adamik Tamásné dr. Jászó Anna, a Magyar Tudományos Akadémia doktora, az Eötvös Loránd Tudományegyetem
Bölcsészettudományi Kara Magyar Nyelvtudományi és Finnugor Intézetének nyugalmazott egyetemi tanára részére,
történelmi érdeklődéssel és a közösség iránti felelősségérzettel áthatott több évtizedes próza- és tanulmányírói
munkásságáért
Albert Gábor József Attila-díjas író, bibliográfia-szerkesztő részére,
a múlt hagyományait megőrző, rendkívül széleskörű, példaértékű építészeti, tervezői, táj- és kertépítői munkássága,
több évtizedes oktatói tevékenysége elismeréseként
dr. Andor Anikó Ybl Miklós-díjas kert- és tájépítész, a LAND-A Táj- és Környezettervezési Műterem Kft. vezető tervezője,
a Budapesti Corvinus Egyetem címzetes egyetemi docense részére,
rendkívül sokrétű, iskolateremtő tudományos, kutatói és oktatói munkásságáért, szakmai-közéleti, a mindennapi
pszichológiai kultúra fejlesztéséhez hozzájáruló tevékenysége elismeréseként
dr. Bagdy Emőke, a pszichológiatudomány kandidátusa, klinikai szakpszichológus, pszichoterapeuta, a Károli Gáspár
Református Egyetem professor emeritusa részére,
több évtizedes kutatómunkája, oktatói munkája, sokoldalú kulturális tevékenysége elismeréseként
dr. Bakay Kornél régész-tanár részére,
több mint fél évszázados, a szerves kémia területén végzett eredményes tudományos és kutatói munkássága,
oktató-vezetői tevékenysége elismeréseként
dr. Baláspiri Lajos, a Magyar Tudományos Akadémia doktora, a Szegedi Tudományegyetem Orvosi Vegytani
Intézetének címzetes egyetemi tanára részére,
kiemelkedő, a magyar kulturális életet gazdagító írói és újságírói tevékenysége, életútja elismeréseként
Balogh Elemér író részére,
a vékonyrétegek növekedési jelenségeinek, valamint a szerkezet és a tulajdonságok kapcsolatának kutatása során
elért kiemelkedő tudományos eredményeiért, iskolateremtő tevékenységéért
dr. Barna B. Péter fizikus, a Magyar Tudományos Akadémia doktora, a Magyar Tudományos Akadémia
Természettudományi Kutatóközpontjának professor emeritusa részére,
több évtizedes kiemelkedő művészi és pedagógiai értékteremtő munkájáért, a zenei nevelésben, a határon túli
magyarságért végzett tevékenysége elismeréseként
Berkesi Sándor Liszt Ferenc-díjas karnagy, a Tiszántúli Református Egyházkerület és a Debreceni Református Kollégium
főzeneigazgatója, főiskolai docens részére,
több évtizedes történet- és levéltár-tudományi kutatásaiért, eredményeinek közkinccsé tételéért, oktatói és
intézményvezetői tevékenysége elismeréseként
dr. Blazovich László, a Magyar Tudományos Akadémia doktora, a Csongrád Megyei Levéltár nyugalmazott igazgatója,
a Szegedi Tudományegyetem Állam- és Jogtudományi Kara Európai Jogtörténeti Tanszékének egyetemi tanára
részére,
az irodalom- és kultúraelméletek, az amerikai irodalomtörténet, a feminista irodalom- és kultúraelméletek terén
végzett tudományos kutatásaiért, oktatói tevékenysége elismeréseként
dr. Bollobás Enikő irodalomtörténész, a Magyar Tudományos Akadémia doktora, az Eötvös Loránd Tudományegyetem
Bölcsészettudományi Kara Amerikanisztikai Tanszékének egyetemi tanára részére,
több évtizedes tudományos, kutatói munkássága, a jövő műszaki értelmiségének nevelése-oktatása érdekében
végzett munkája, egyetemvezetői tevékenysége elismeréseként
dr. Döbröczöni Ádám, a műszaki tudomány kandidátusa, a Miskolci Egyetem Gépészmérnöki és Informatikai Karának
professor emeritusa, nyugalmazott dékán részére,
a keleti orvoslás hazai megismertetéséért, példaértékű, önzetlen gyógyító tevékenysége elismeréseként
dr. Eőry Ajándok orvos-természetgyógyász, a biológiai tudomány kandidátusa, a Magyar Máltai Szeretetszolgálat
háziorvosa részére,
a gyermekgyógyászatban, az orvosképzésben végzett négy évtizedes eredményes kutató, gyógyító és oktató-nevelő
munkássága elismeréseként
dr. Fekete György genetikus, gyermekgyógyász, a Magyar Tudományos Akadémia doktora, a Semmelweis Egyetem
II. sz. Gyermekklinikájának igazgatója, egyetemi tanár részére,
Kelet-Európa és Magyarország középkori történetének kutatásában elért eredményeiért, a határainkon túl is számon
tartott tudományos munkásságáért, a tudományos utánpótlás nevelése érdekében végzett oktatói tevékenysége
elismeréseként
dr. Font Márta történész, a Magyar Tudományos Akadémia doktora, a Pécsi Tudományegyetem Bölcsészettudományi
Kara Középkori és Koraújkori Történeti Tanszékének tanszékvezető egyetemi tanára részére,
kimagasló színvonalú szakmai és közéleti tevékenysége elismeréseként
dr. Fricz Tamás, a Magyar Tudományos Akadémia Társadalomtudományi Kutatóközpontjának tudományos
főmunkatársa részére,
nagysikerű előadások legmodernebb színpadtechnikai eszközökkel megalkotott emlékezetes díszleteiért és
színpadképeiért, több évtizedes művészi munkássága elismeréseként
Götz Béla Jászai Mari-díjas díszlettervező, szcenikus részére,
a minőségi magyar fűszerpaprika, különösen a „szegedi fűszerpaprika” termesztése és fenntartása érdekében végzett
tevékenysége, kiemelkedő termelési, termelésszervezési és vezetői munkája elismeréseként
Gyapjas Károly, a Gorzsai Mezőgazdasági Zrt. igazgatója részére,
a politikai és a közigazgatási földrajz területén végzett több évtizedes kiemelkedő kutatói és oktatói, valamint
tudományos-közéleti tevékenysége elismeréseként
dr. Hajdú Zoltán, a Magyar Tudományos Akadémia doktora, a Magyar Tudományos Akadémia Közgazdaság- és
Regionális Tudományi Kutatóközpontja Regionális Kutatások Intézetének tudományos tanácsadója részére,
több évtizedes példaértékű művészetoktatói, kimagasló szakmai tevékenysége elismeréseként
Händel Edit Liszt Ferenc-díjas balettmester, a Győri Tánc- és Képzőművészeti Általános Iskola, Szakközépiskola és
Kollégium művészeti vezetője részére,
a magyar vadászati hagyományok ápolásáért, múzeumalapító, ismeretterjesztő tevékenységéért, példaértékű
életútja elismeréseként
Hidvégi Béla üzletember, a Safari Club International vadászati világszervezet tiszteletbeli külügyi igazgatója részére,
a vízgazdálkodás tudományos alapjainak fejlesztéséhez és az eredmények gyakorlatban történő alkalmazásához való
hozzájárulásáért, a magyar vízgazdálkodás nemzetközi hírnevének öregbítéséért, tudományos, kutatói és oktatói
munkássága elismeréseként
dr. Jolánkai Géza, a Magyar Tudományos Akadémia doktora, építőmérnök, hidrológus és vízkészlet-gazdálkodási
szakmérnök, a Debreceni Egyetem Műszaki Karának egyetemi tanára, a VITUKI tudományos tanácsadója részére,
több évtizedes tudományos, kutatói munkássága, a jövő műszaki értelmiségének nevelése-oktatása érdekében
végzett munkája, egyetemvezetői tevékenysége elismeréseként
dr. Kamondi László, a Miskolci Egyetem Gépészmérnöki és Informatikai Karának egyetemi docense, általános
dékánhelyettes részére,
a magyar irodalom klasszikus műveinek kutatásában és kiadásában elért eredményeiért, elsősorban az Arany János
összes művei tudományos kiadás szerkesztésének irányításáért
dr. Korompay H. János, a Magyar Tudományos Akadémia doktora, irodalomtörténész, a Magyar Tudományos
Akadémia Bölcsészettudományi Kutatóközpontja Irodalomtudományi Intézetének tudományos főtanácsadója
részére,
három és fél évtizedes kimagasló közszolgálati tevékenysége, a város fejlődését elősegítő munkája elismeréseként
dr. Korsós Ágnes Jusztina, Hódmezővásárhely Megyei Jogú Város Polgármesteri Hivatalának címzetes főjegyzője
részére,
a hormonális és metabolikus betegségek korai diagnosztikájában az idegrendszeri peptidek kísérletes kábítószer és
alkohol-hozzászokásokra vonatkozó hatásának kutatásában elért eredményeiért, szakmai-közéleti, oktatói és
egyetemvezetői tevékenysége elismeréseként
Kovács L. Gábor, a Magyar Tudományos Akadémia rendes tagja, neuroendokrinológus, a Pécsi Tudományegyetem
rektorhelyettese, egyetemi tanár, a Pécsi Tudományegyetem Laboratóriumi Medicina Intézetének intézetvezetője
részére,
nagy népszerűségnek örvendő, több évtizedes, sokoldalú televíziós szerkesztői-műsorvezetői, ismeretterjesztő,
kultúraközvetítő munkássága és közéleti tevékenysége elismeréseként
Kudlik Júlia nyugalmazott televíziós szerkesztő részére,
a kisgyermekes családos szentmisék meghonosításáért, a szegények és rászorulók testi-lelki támogatásában végzett
fáradhatatlan, áldozatos munkája elismeréseként
Lambert Zoltán, a Budapest Városmajori Jézus Szíve Plébánia kanonok-plébánosa részére,
eredményes gazdasági és sportdiplomáciai tevékenységéért, a lovassport területén végzett sokoldalú munkájáért,
sporteredményei elismeréseként
Lázár Vilmos kettesfogat-hajtó világbajnok, a Magyar Lovas Szövetség elnöke részére,
a magyar sportolók egészsége érdekében végzett kimagasló színvonalú sportorvosi, gyógyítói munkája
elismeréseként
dr. Lejkó Dezső, az Országos Sportegészségügyi Intézet Sportsebészeti Osztályának főorvosa részére,
a természetes, hagyományos eljárással készített egyedi, minőségi borok előállításáért, a hazai borkultúra fejlesztése, az
egri borvidék itthon és külföldön történő népszerűsítése érdekében végzett munkája elismeréseként
dr. Lőrincz György borász, a St. Andrea Szőlő-, Bortermelő és Értékesítő Kft., St. Andrea Szőlőbirtok és Pincészet
ügyvezetője, címzetes egyetemi tanár részére,
színészi és rendezői munkásságáért, színházteremtő, szakmai-közéleti tevékenységéért, az Örkény Színház
létrehozásáért
Mácsai Pál Jászai Mari-díjas színművész, rendező, érdemes művész, az Örkény István Színház ügyvezető igazgatója
részére,
több évtizedes kiemelkedő sportvezetői és edzői tevékenysége elismeréseként
Medvegy Iván mesteredző, a Magyar Olimpiai Bizottság főmunkatársa részére,
a valószínűségszámítás, a matematikai statisztika, a matematikai rendszerelmélet terén végzett tudományos
kutatásaiért, oktatásszervezői, oktatói és egyetemvezetői tevékenysége elismeréseként
dr. Michaletzky György, a Magyar Tudományos Akadémia doktora, az Eötvös Loránd Tudományegyetem
Természettudományi Kara Matematikai Intézetének tanszékvezető egyetemi tanára részére,
az állam és az egyház közötti kapcsolattartásban végzett munkája elismeréseként
Mohos Gábor, a Magyar Katolikus Püspöki Konferencia Titkárságának titkára részére,
a daganatképződés molekuláris mechanizmusainak kutatásában elért eredményeiért, a daganatok genetikai
betegségként történő eredményes tanulmányozásáért, a daganatterápia új alapelveinek kidolgozásáért, valamint
az örökletes daganatok molekuláris kóreredetének feltárásáért
Oláh Edit genetikus, a Magyar Tudományos Akadémia levelező tagja, az Országos Onkológiai Intézet Molekuláris
Genetikai Osztályának vezetője részére,
az 1956-os forradalom és szabadságharcban tanúsított magatartása, a diktatúra ellen folytatott küzdelme,
példaértékű életútja elismeréseként
dr. Pákh Tibor jogász, műszaki fordító részére,
kimagasló előadóművészi pályája és művészetoktatói tevékenysége elismeréseként
Pászthy Júlia Liszt Ferenc-díjas operaénekes, a Liszt Ferenc Zeneművészeti Egyetem egyetemi docense részére,
az igazságügy szolgálatában végzett négy évtizedes tevékenysége, a fiatal jogászgenerációk nevelése és képzése
érdekében végzett kiemelkedő munkája, életpályája elismeréseként
dr. Pohl Mariann jogász, nyugalmazott bíró részére,
műfajgazdag, keresztény szellemiségű irodalmi munkásságáért, példaértékű pályafutása elismeréseként
Pósa Zoltán Csaba József Attila-díjas író, költő, irodalomtörténész részére,
emlékezetes sportközvetítéseiért, a magyar anyanyelv iránti alázattal végzett újságírói, szerkesztői tevékenysége,
példaértékű életpályája elismeréseként
Radnóti László újságíró, sportriporter, a Magyar Rádió nyugalmazott vezető szerkesztője részére,
a funkcionálanalízis területén elért nemzetközileg is elismert eredményeiért, a matematikai nevelésben és
tehetséggondozásban játszott kiemelkedő szerepéért, tudományos iskolateremtő tevékenységéért
dr. Sebestyén Zoltán matematikus, a Magyar Tudományos Akadémia doktora, az Eötvös Loránd Tudományegyetem
Természettudományi Kara Matematikai Intézetének egyetemi tanára részére,
több évtizedes, építészeti örökségünk megőrzését szolgáló, érdemdús tervezői munkássága, szakmai-közéleti
tevékenysége elismeréseként
Sipos György építész, a Tér és Forma – Szeged Építéstervező Kft. vezető tervezője, ügyvezetője részére,
több évtizedes sokoldalú irodalmi munkássága, közírói, publicisztikai tevékenysége elismeréseként
dr. Szentmihályi Szabó Péter József Attila-díjas író, költő, közíró, a Szépirodalmi Könyvkiadó ügyvezető igazgatója
részére,
a hazai gazdasági és pénzügyi területen végzett kimagasló színvonalú szakmai és vezetői tevékenysége
elismeréseként
dr. Szentpétery Kálmán, a Szerencsejáték Zrt. elnök-vezérigazgatója részére,
a társadalmi felzárkóztatás, a hátrányos helyzetű emberek, kirekesztettek érdekében végzett áldozatkész munkája
elismeréseként
dr. Szőke Péter, a Szent Egyed Közösség vezetője részére,
a részecskék keltette röntgensugárzás, a „PIXE” módszerének fejlesztése és alkalmazása terén végzett, nemzetközileg
is számon tartott kutatásaiért, eredményes vezetői tevékenysége elismeréseként
dr. Szőkefalvi-Nagy Zoltán fizikus, a Magyar Tudományos Akadémia doktora, professor emeritus részére,
a független demokratikus Magyarország megteremtése érdekében végzett tevékenysége, példaértékű életútja
elismeréseként
Tóth Iván, a Politikai Elítéltek Közösségének tagja részére,
kiemelkedő jelentőségű társadalomkutatói munkásságáért, a szociológiai szakképzésben, a társadalmi rétegződés és
a társadalomtudományi adatelemzés oktatásában végzett munkájáért, szakmai-közéleti tevékenysége, példaértékű
életpályája elismeréseként
dr. Utasi Ágnes, a Magyar Tudományos Akadémia doktora, a Szegedi Tudományegyetem Bölcsészettudományi Kara
Szociológia Tanszékének nyugalmazott egyetemi tanára részére,
a gazdaság növekedésének elősegítése érdekében végzett tevékenysége elismeréseként
dr. Vadász György, a Budapesti Kereskedelmi és Iparkamara, a Rákóczi Kft. általános alelnöke részére,
méltán népszerű, rendkívül igényes és sokoldalú újságíró-szerkesztői munkássága, példaértékű életpályája
elismeréseként
Vass István Zoltán újságíró, a Lánchíd Rádió műsorvezető-szerkesztője részére,
az elméleti atommagfizika és a rezonancia állapotok terén végzett, nemzetközileg is nagyra becsült tudományos és
kutatói munkásságáért, a szakember-utánpótlás biztosítása érdekében végzett oktatói tevékenysége elismeréseként
dr. Vertse Tamás, a Magyar Tudományos Akadémia doktora, a Debreceni Egyetem Informatikai Karának professor
emeritusa, a Magyar Tudományos Akadémia Atommagkutató Intézetének tudományos tanácsadója részére,
sokoldalú, különösen középületeket, valamint köztereket építő és rekonstruáló építészeti alkotómunkája, oktatói,
szakmai-közéleti tevékenysége elismeréseként
Vesmás Péter Ybl Miklós-díjas építész, a Csongrád Megyei Építész Kamara alelnöke, a Tér és Forma – Szeged
Építéstervező Kft. vezető tervezője részére,
a cukorbetegség és szövődményei diagnosztikája, kezelése és gondozása érdekében végzett több évtizedes
tudományos, kutatói munkássága, a diabetológiai képesítés hazai rendszerének kialakítása és elismertetése
érdekében végzett iskolateremtő tevékenysége elismeréseként
dr. Winkler Gábor, a Magyar Tudományos Akadémia doktora, a Fővárosi Szent János Kórház II. sz. Belgyógyászati
Osztályának osztályvezető főorvosa részére a
MAGYAR ÉRDEMREND TISZTIKERESZTJE
polgári tagozata; beosztásában hosszú időn keresztül végzett színvonalas munkája elismeréseként
Baranyi Tibor, az Információs Hivatal igazgatója részére,
a valós magyar történelmi múlt feltárásában, a nemzet megmaradásának érdekében végzett példaértékű
tevékenysége elismeréseként
Koós Ottó alezredes, a Szovjetunióban volt magyar Politikai Rabok és Kényszermunkások Szervezetének tagja részére a
MAGYAR ÉRDEMREND TISZTIKERESZTJE
katonai tagozata; a katakombacserkészet és a föld alá kényszerült egyházi közösségek koordinálásáért, a rendszerváltást követő
keresztény könyv- és lapkiadó alapításáért, a katolikus sajtó és a magyar cserkészet gazdagításáért
Arató László közgazdász, könyv- és lapkiadó részére,
a Sarutlan Kármelita Rend keszthelyi tevékenységének újraindításáért, Marton Marcell boldoggá avatási ügyének
előmozdításáért
Bakos Rafael Attila, a Magyar Sarutlan Kármelita Rendtartomány tartományfőnöke részére,
kiemelkedő városvezetői, település- és területfejlesztői, valamint közéleti tevékenysége elismeréseként
dr. Balázs Árpád, Siófok város polgármestere részére,
több évtizedes művészi munkásságáért, életműve elismeréseként
Balogh László Munkácsy Mihály-díjas festőművész részére,
a valós magyar történelmi múlt feltárásában, a nemzet megmaradásának érdekében végzett példaértékű
tevékenysége elismeréseként
Balogh László, a Szovjetunióban volt magyar Politikai Rabok és Kényszermunkások Szervezetének tagja,
Fekete Iván, a Szovjetunióban volt magyar Politikai Rabok és Kényszermunkások Szervezetének tagja és
Szabó Zsigmond, a Szovjetunióban volt magyar Politikai Rabok és Kényszermunkások Szervezetének tagja részére,
az igazságügy szolgálatában végzett több évtizedes munkája elismeréseként
dr. Balogh Margit, a Fővárosi Törvényszék nyugalmazott bírája részére,
XIX–XX. századi egyháztörténeti kutatásaiért, tudományos, tudományszervezői, publikációs és szerkesztői
tevékenysége elismeréseként
dr. Balogh Margit történész, a történettudomány kandidátusa, a Magyar Tudományos Akadémia Bölcsészettudományi
Kutatóközpontjának tudományos főmunkatársa részére,
a közoktatás tartalmi átszervezésében végzett munkájáért, valamint eredményes oktatói és intézményvezetői
tevékenysége elismeréseként
Bárdy Péter, a gödöllői Premontrei Szent Norbert Gimnázium és Egyházzenei Szakközépiskola igazgatója részére,
a magyar templom- és középület-tervezésben elért eredményei, valamint a Kárpát-medencei evangélikus kapcsolatok
szorosabbá tétele, az egyházkerület újjászervezése érdekében végzett tevékenysége elismeréseként
Benczúr László, a Magyarországi Evangélikus Egyház Északi Evangélikus Egyházkerületének tiszteletbeli felügyelője,
a Benczúr & Partner Építész Iroda ügyvezetője, vezető tervező részére,
több évtizedes előadóművészi, karmesteri és zenepedagógiai munkája elismeréseként
Berkes Kálmán Liszt Ferenc-díjas klarinétművész, a Győri Filharmonikus Zenekar karmestere részére,
a II. világháború doni harcaiban részt vevő túlélők összefogása, az elesett bajtársak emlékének ápolása érdekében
végzett sokoldalú tevékenysége elismeréseként
Bobory Zoltán költő, előadóművész, a Doni Bajtársi és Kegyeleti Szövetség elnöke részére,
művészi munkássága, példaértékű életútja elismeréseként
Bodó Sándor festőművész részére,
a magyar cigányzenei kultúra megismertetése, terjesztése és elismertetése érdekében végzett tevékenysége
elismeréseként
Buffo Rigó Sándor prímás, a 100 Tagú Cigányzenekar Egyesület elnöke, művészeti vezető részére,
a hazai borkultúra fejlesztése, a zalai borvidék itthon és külföldön történő népszerűsítése érdekében végzett munkája
elismeréseként, a Muravidék öt faluja háziorvosi teendőinek magas színvonalú ellátásáért
dr. Bussay László háziorvos, borász, a Bussay Szőlő- és Bortermelő Kft. ügyvezetője részére,
határainkon túl is számon tartott versenyképességi kutatásaiért, kiemelkedő oktatói, szakmai-közéleti és publikációs
tevékenysége elismeréseként
dr. Czakó Erzsébet, a Budapesti Corvinus Egyetem Gazdálkodástudományi Karának tanszékvezető egyetemi docense,
a Vállalatgazdaságtan Intézet igazgatója részére,
nemzetközi fodrászversenyeken elért nagyszerű, egyedülálló eredményeiért, több mint négy évtizedes kiemelkedő
szakmai és utánpótlás-nevelő tevékenysége elismeréseként
Cseh Béla István mesterfodrász, a Cseh István Mesterfodrász Szalon üzletvezetője részére,
az ügyészség szolgálatában eltöltött több mint három évtizedes felelősségteljes szakmai munkája elismeréseként
dr. Csohány Margit címzetes fellebbviteli főügyészségi ügyész, fővárosi főügyészségi csoportvezető ügyész részére,
a farmakobotanika és a kemotaxonómia, valamint a gyógyszerfejlesztés és -analitika terén végzett kutatásaiért,
iskolateremtő oktató-nevelő és tankönyvírói munkájáért, életműve elismeréseként
dr. Dános Béla gyógyszerész, a biológiai tudomány kandidátusa, a Eötvös Loránd Tudományegyetem
Természettudományi Kara Biológiai Intézetének nyugalmazott egyetemi docense részére,
a magyarság szülőföldön maradását elősegítő segélyakciók megszervezéséért, a határon túl élő magyarságot
összefogó szervezetek létrehozásáért és működtetéséért
dr. Deák László Zoltán mérnök, üzletember, a Müncheni Magyar Egylet 1886 volt elnöke részére,
példamutató, hazafias helytállásáért, és a fiatalok körében az ’56-os forradalom és szabadságharc emlékének
megőrzése érdekében végzett tevékenysége, életpályája elismeréseként
dr. Debreczeni László nyugalmazott orvos, tiszti főorvos részére,
az ügyészség szolgálatában eltöltött több mint három évtizedes felelősségteljes szakmai és vezetői munkája
elismeréseként
Demusné dr. Bakalár Anna címzetes fellebbviteli főügyészségi ügyész, balassagyarmati járási vezető ügyész részére,
a klasszikus zenében és a jazz műfajában egyaránt kiemelkedő teljesítményt nyújtó, gazdag művészi pályája
elismeréseként
Deseő Csaba hegedű- és brácsaművész részére,
több évtizedes gyógyító munkája, példaértékű szakmai tevékenysége elismeréseként
dr. Fedorcsák Imre Árpád idegsebész, az Országos Idegtudományi Intézet főorvosa, a Debreceni Egyetem címzetes
egyetemi docense részére,
három évtizedes művészetpedagógiai munkássága elismeréseként
Fülöp Zoltánné Dvorszky Erzsébet balettművész, a Magyar Táncművészeti Főiskola professor emeritája részére,
a magyar nemzet és a magyar vidék iránt elkötelezett sokoldalú újságírói és szerkesztői tevékenysége elismeréseként
Gajdics Ottó újságíró, a Lánchíd Rádió ügyvezetője, főszerkesztő részére,
sportpályafutása, valamint a magyar labdarúgás érdekében végzett értékteremtő munkája elismeréseként
Garami József, az MTK Budapest Zrt. szakmai igazgatója részére,
a politikai üldözöttek érdekképviselete érdekében végzett munkája, életútja elismeréseként
Géczi Dezső, a Recski Szövetség Pécsi Tagozata területi elnökhelyettese részére,
Jándi Ferenc, a Recski Szövetség tagja részére,
Kiss Miklós, a Recski Szövetség Hatvani Tagozata területi elnöke részére,
Nyilas Péter István, a Recski Szövetség tagja részére,
Szlávik József, a Recski Szövetség Hatvani Tagozatának tagja részére,
több évtizedes ügyvédi és oktatói munkája, példaértékű szakmai-közéleti tevékenysége elismeréseként
dr. Győrfi Attila ügyvéd, a Debreceni Ügyvédi Kamara elnöke részére,
a független demokratikus Magyarország megteremtése érdekében végzett tevékenysége, példaértékű életútja
elismeréseként
dr. Halmos Béláné, a Politikai Elítéltek Közösségének tagja részére,
a szalézi rend magyarországi működésének újraindításáért és a rendtartomány újjáépítéséért végzett munkája
elismeréseként
Havasi József, a Don Bosco Szalézi Társasága nyugalmazott tartományfőnöke részére,
kultúrtörténeti dokumentumok szakszerű őrzéséért, tudományos igényű feldolgozásában végzett kiváló munkájáért,
szakmai-közéleti tevékenysége elismeréseként
dr. Hegedűs András, az esztergomi Prímási Levéltár igazgatója részére,
a cisztásfibrózis-betegek korszerű kezelése, gondozása, a betegség kezelése szervezeti feltételeinek megteremtése
érdekében végzett elhivatott, példaértékű munkássága elismeréseként
dr. Holics Klára, az Országos Cisztás Fibrózis Egyesület elnöke, a Heim Pál Gyermekkórház – Üllői úti telephely főorvosa
részére,
a hazai és a nemzetközi kulturális életben végzett munkája, oktató-nevelő tevékenysége elismeréseként
dr. Horváth Iván nyugalmazott egyetemi docens részére,
a Debreceni Egyetem Családorvosi és Foglalkozás-egészségügyi Tanszékének létrehozásában, a háziorvosi szakirányú
szakképzési rendszer kialakításában és fejlesztésében szerzett elévülhetetlen érdemeiért, gyógyító és oktatói
tevékenysége elismeréseként
dr. Ilyés István, az orvostudomány kandidátusa, a Debreceni Egyetem Orvos- és Egyészségtudományi Centrum
Népegészségügyi Kara Családorvosi és Foglalkozás-egészségügyi Tanszékének egyetemi tanára részére,
a hazai borászat és borkultúra fejlesztése és nemzetközi elismertetése érdekében végzett munkája, tudományos,
publikációs és oktatói tevékenysége elismeréseként
dr. Kállay Miklós, a mezőgazdasági tudomány kandidátusa, a Magyar Bor Akadémia elnöke, a Budapesti Corvinus
Egyetem tanszékvezető egyetemi tanára, a Szőlészeti és Borászati Intézet igazgatója részére,
Szomolya község idegenforgalmának fellendítéséért, a minőségi bortermelés fejlesztéséért végzett tevékenysége
elismeréseként
Kaló Imre borász, a Kaló Imre Pincészet tulajdonosa részére,
több évtizedes irodalmi munkássága, a magyar irodalom bemutatása és népszerűsítése érdekében végzett
tevékenysége elismeréseként
dr. Kis Pintér Imre József Attila-díjas irodalomtörténész, kritikus, az irodalomtudomány kandidátusa, a Kortárs című
folyóirat nyugalmazott főszerkesztője részére,
a takarékszövetkezetek fejlődése érdekében végzett sokirányú munkája, eredményes szakmai-közéleti tevékenysége
elismeréseként
dr. Kiss Endre, a Szigetvári Takarékszövetkezet elnök-ügyvezetője részére,
több évtizedes ügyvédi és jogi ismeretterjesztői munkája, példaértékű szakmai-közéleti tevékenysége elismeréseként
dr. Kiss Pál ügyvéd, a Budapesti Ügyvédi Kamara főtitkára részére,
több mint két évtizedes településfejlesztő és -vezető tevékenysége elismeréseként
Komjáthy Lajosné, Sajóvámos község polgármestere részére,
a kistérség sokszínű kulturális, turisztikai életének továbbfejlesztése, a több mint három évtizede minden évben
megtartott Sárvári Nemzetközi Folklórfesztivál szervezésében szerzett érdemei elismeréseként
Kondora István, Sárvár város polgármestere részére,
a kortárs építészetben új irányokat kereső és folyamatos változásokhoz alkalmazkodó építészeti megoldások
kidolgozásáért és megvalósításáért, sokoldalú alkotómunkája elismeréseként
Kovács Árpád, az Újirány Tájépítész Kft. tájépítészmérnöke részére,
közösségszervező tevékenysége, a református felsőoktatásért, valamint a határon túli magyarsággal való kapcsolatok
erősítéséért végzett munkája elismeréseként
dr. Kovács Barnabás, a Károli Gáspár Református Egyetem stratégiai igazgatója részére,
balettszerepek emlékezetes megformálásáért, kimagasló művészi munkája elismeréseként
Kövessy Angéla Harangozó Gyula-díjas balettművész, a Magyar Állami Operaház balettmestere részére,
a XVI–XVII. századi magyarországi irodalom- és művelődéstörténeti kutatásaiért, a Magyar művelődéstörténeti lexikon
szerkesztéséért és kiadásáért, sokirányú irodalmi munkássága elismeréseként
dr. Kőszeghy Péter irodalom- és művelődéstörténész, a Balassi Kiadó igazgatója, a Magyar Tudományos Akadémia
Irodalomtudományi Intézetének tudományos munkatársa részére,
az ipari logisztikai rendszerek kutatásáért, a magyarországi logisztika tudományág kialakításához való tevőleges
hozzájárulásáért, oktatói és vezetői tevékenysége elismeréseként
dr. Kulcsár Béla, a műszaki tudomány kandidátusa, a Budapesti Műszaki és Gazdaságtudományi Egyetem egyetemi
tanára részére,
a magyar minőségi szakkönyvkiadásban maradandó értéket létrehozó, fél évszázados, sokirányú tevékenysége
elismeréseként
dr. Lelkes Lajos, a Mezőgazda Kiadó igazgatója részére,
alkalmazott nyelvészeti tudományos kutatómunkája, több évtizedes oktató-nevelői, vezetői tevékenysége
elismeréseként
dr. Lengyel Zsolt nyelvész, a Pannon Egyetem tanszékvezető egyetemi tanára részére,
negyedszázados hagyományhű, értékmentő és -teremtő, városfejlesztő tevékenysége, valamint a Tokaj-hegyaljai
Világörökségi Egyesület elnökeként végzett kimagasló munkája elismeréseként
Májer János, Tokaj város polgármestere részére,
több évtizedes gyógyító munkája, a hazai egészségügy érdekében végzett példaértékű szakmai és közéleti
tevékenysége elismeréseként
dr. Mészáros Miklós, ózdi háziorvos és üzemorvos részére,
a modern fizikai eredmények hatékony alkalmazásáért, a vákuumtechnikára épülő ipari szivárgásmérés módszereinek
kidolgozásáért, az alacsonyhőmérsékleti fizika és a kriotechnika területén elért kutatási eredményeiért, azok gyakorlati
alkalmazásáért
dr. Mészáros Sándor, a fizikai tudomány kandidátusa, a Magyar Tudományos Akadémia Atommagkutató Intézetének
főosztályvezetője részére,
emlékezetes film- és színházi szerepformálásai, művészi pályafutása elismeréseként
Monori Lili Jászai Mari-díjas színművész részére,
a sclerosis multiplexes betegek életminőségének javításáért végzett több mint két évtizedes áldozatos munkájáért,
valamint a betegekkel foglalkozó civil hálózat fejlesztéséért, továbbá az országosan egyedülálló Nyíregyházi Sclerosis
Multiplex Rehabilitációs Központ létrehozatalában betöltött szerepe elismeréseként
Nadabánné Benyik Éva, a Magyar Sclerosis Multiplexes Betegekért Alapítvány ügyvezető titkára részére,
közérthető, igényes nyelvezetű riportjaiért, sokoldalú, értékközvetítő szerkesztői tevékenysége elismeréseként
Nagy Katalin újságíró, a Hír Televízió Zrt., Lánchíd Rádió szerkesztő-műsorvezetője részére,
sokoldalú, két évtizedes társadalmi és gazdasági szerepvállalásáért, karitatív tevékenysége elismeréseként
Olbrich Ferenc, a Tondach Magyarország Zrt. igazgatósági elnöke részére,
a magyar cigányzenei kultúra megismertetése, terjesztése és elismertetése érdekében végzett tevékenysége
elismeréseként
Ökrös Oszkár cimbalomművész, a 100 Tagú Cigányzenekar szólistája részére,
a magyarországi – különösen a Veszprém megyei – turizmus érdekében végzett, mindig új kihívásokat kereső,
munkahelyteremtő, áldozatos tevékenysége elismeréseként
Papp Imre, a sümegi vár kapitánya részére,
emlékezetes, a XX. századi művészetet felölelő hazai és nemzetközi kiállítások szervezéséért, Pécs városért végzett
sokoldalú munkájáért, példaértékű életútja elismeréseként
dr. Romváry Ferenc művészettörténész, a Janus Pannonius Múzeum nyugalmazott osztályvezetője részére,
a hazai atomenergia biztonságos felhasználása érdekében végzett példaértékű munkássága, vezetői tevékenysége
elismeréseként
dr. Rónaky József, az Országos Atomenergia Hivatal főigazgatója részére,
a magyar szellemi és művészeti élet alkotóinak személyes megbecsültségéért, ismertségéért végzett több évtizedes
szerkesztői és irodalmi munkássága elismeréseként
Sághy Ildikó, a Magyar Írók Egyesülete ügyvezető elnöke, a Lyukasóra folyóirat főszerkesztője részére,
az Esztergom-Budapesti Főegyházmegyei Katolikus Iskolai Főhatóság igazgatójaként az egyházi oktatás
fellendítéséért végzett munkája elismeréseként
Snell György, a budapesti Szent István-bazilika plébánosa részére,
a magyar belsőépítészet, bútor- és formatervezés hagyományainak ápolásáért, szellemének megőrzéséért és
továbbfejlesztéséért, kiemelkedően fontos kiállítástervezői és design-történeti munkássága elismeréseként
Somlai Tibor belsőépítész, bútortervező, designtörténész, a Somlai Design Stúdió vezetője részére,
közel hét évtizedes lelkipásztori szolgálata, fordítói munkássága, kimagasló szintű egyházi és világi tevékenysége,
életpályája elismeréseként
Soós László nyugalmazott református lelkész, országgyűlési szakfőtanácsos részére,
a vasúti járművek mozgásával, mozgatásával összefüggő kutatásaiért, eredményes oktató-nevelő, vezetői
tevékenysége elismeréseként
dr. Szabó András, a Budapesti Műszaki és Gazdaságtudományi Egyetem Közlekedésmérnöki és Járműmérnöki Karának
tanszékvezető egyetemi docense részére,
áldozatkész gyógyító tevékenysége, a kórház működési feltételeinek biztosítása, fejlesztése érdekében végzett
érdemdús vezetői tevékenysége elismeréseként
dr. Szabó Géza, a balassagyarmati Dr. Kenessey Albert Kórház-Rendelőintézet főigazgató főorvosa részére,
több évtizedes gyógyító munkája, a fogorvos-utánpótlás képzése érdekében végzett oktató, kutató, vezető és
tudományos közéleti tevékenysége elismeréseként
dr. Szabó Gyula, a Pécsi Tudományegyetem Általános Orvostudományi Karának egyetemi tanára részére,
a magyar nemzeti érdekek és polgári értékek mellett következetesen kiálló, sokoldalú publicisztikai és szerkesztői
tevékenysége elismeréseként
Szerető Szabolcs újságíró, a Magyar Nemzet főszerkesztő-helyettese részére,
a magyar oktatásügy érdekében végzett több évtizedes fáradhatatlan, sokoldalú munkássága, érdemdús
közszolgálati tevékenysége elismeréseként
Szövényi Zsolt nyugalmazott főosztályvezető részére,
itthon és külföldön egyaránt nagy sikert arató művészi munkája elismeréseként
Szvétek László, a Magyar Állami Operaház magánénekese részére,
gazdaságfejlesztő, munkahelyteremtő sikeres tevékenysége elismeréseként
Tóth József Péter, Lipót község polgármestere, a Lipóti Pékség tulajdonos-alapítója részére,
új hangvételű szórakoztató műsorok, karakteres közéleti magazinok elkészítéséért, iskolateremtő szerkesztői
tevékenysége elismeréseként
Varga Sándor újságíró, a Kossuth rádió Krónika című hírműsorának vezető szerkesztő-műsorvezetője részére,
kiemelkedő táncművészeti tevékenysége elismeréseként
Vati Tamás, a Bozsik Yvette Társulat Harangozó Gyula-díjas táncművésze részére,
az agrártermékek – különösen a növényi eredetű alapanyagok – feldolgozási technológiája, a tárolástechnológia,
a minőségi gabonatermelés technológiai alapjai kutatásának terén elért eredményeiért, eredményes oktatói,
egyetemvezetői tevékenysége elismeréseként
dr. Véha Antal, a mezőgazdasági tudomány kandidátusa, a Szegedi Tudományegyetem Mérnöki Karának dékánja,
egyetemi tanár részére,
a hazai borászat és borkultúra fejlesztése és nemzetközi elismertetése érdekében végzett eredményes tevékenysége
elismeréseként
Zilai Zoltán, a Magyar Bor Akadémia főtitkára, a Magyar Szőlő- és Borkultúra Nonprofit Kft. ügyvezető igazgatója
részére,
több évtizedes oktatói, ismeretterjesztői tevékenysége, nemzeti kultúránkat megjelenítő fáradhatatlan munkássága
elismeréseként
Zombori Ottó csillagász, a TIT Uránia Csillagvizsgálójának nyugalmazott igazgatója részére,
a hazai öngyilkosságok társadalmi okainak kutatásában elért – nemzetközileg is számon tartott – eredményeiért,
gyógyító és szakmai-közéleti tevékenysége elismeréseként
dr. Zonda Tamás ideggyógyász, pszichiáter, író részére a
MAGYAR ÉRDEMREND LOVAGKERESZTJE
polgári tagozata; a büntetés-végrehajtási szervezet állományában végzett több mint négy évtizedes kiemelkedő gyógyító munkája és
vezetői tevékenysége elismeréseként
dr. Barna Ildikó Marianna nyugalmazott büntetés-végrehajtási orvos ezredes, a Büntetés-végrehajtás Központi
Kórházának osztályvezető főorvosa részére,
beosztásaiban huzamos időn át végzett példamutató szolgálati, vezetői tevékenysége elismeréseként
Dihen Mihály, az Információs Hivatal főosztályvezetője részére,
Dobos Imre rendőr alezredes, a Hajdú-Bihar Megyei Rendőr-főkapitányság Hajdúböszörményi
Rendőrkapitányságának vezetője részére,
Németh Lajos rendőr ezredes, a Győr-Moson-Sopron Megyei Rendőr-főkapitányság Rendészeti Igazgatóságának
rendészeti igazgatója részére,
Tóth András József rendőr ezredes, a Jász-Nagykun-Szolnok Megyei Rendőr-főkapitányság Gazdasági Igazgatóságának
igazgatója, főkapitány-helyettes részére a
MAGYAR ÉRDEMREND LOVAGKERESZTJE
katonai tagozata kitüntetést adományozom. Budapest, 2013. március 8.
Áder János s. k.,
köztársasági elnök


type: legislation

jurisdiction: Hungary

text:
1305/2019. (V. 27.) Korm. határozata a Szír Ortodox Egyház projektjeinek támogatásáról.
A Kormány
 1. egyetért a  szülőföldjük térségében maradt közel-keleti keresztény és más üldözött vallási és nemzetiségi
kisebbségekhez tartozó családok megsegítésével és ezen közösségek helyben maradásának elősegítésével, amely
célnak részét képezi a  Közel-Keleten menekültként élő emberek hazatérését segítő programok hatékonyságának,
működőképességének a  biztosítása, továbbá egyetért azzal, hogy fentiekre figyelemmel a  Szír Ortodox Egyház
oktatási, otthonteremtő és kulturális projektjei elősegítik a háború sújtotta szíriai lakosság hazatérését és helyben
maradását, csökkentve az Európába irányuló migrációt;
2. az 1.  pont szerinti cél megvalósítása érdekében felhívja a  pénzügyminisztert, hogy – a  Miniszterelnökséget
vezető miniszter bevonásával – gondoskodjon a  Szír Ortodox Egyház projektjeinek (közösségi tér létrehozása
Latakiában, valamint lakóépületek helyreállítása Homsz óvárosában) megvalósítása céljára 162 000 000 forint,
a kifizetésekhez kapcsolódó pénzügyi tranzakciós illetékkel és kincstári díjakkal együtt összesen 163 000 000 forint
forrás biztosításáról a  Magyarország 2019. évi központi költségvetéséről szóló 2018. évi L. törvény 1.  melléklet
XI. Miniszterelnökség fejezet, 30. Fejezeti kezelésű előirányzatok cím, 1. Célelőirányzatok alcím, 28. Üldözött
keresztények segítésének feladatai jogcímcsoport, 3. Hungary Helps Program jogcím javára;
Felelős: pénzügyminiszter
Miniszterelnökséget vezető miniszter Határidő: azonnal
 3. felhívja az Miniszterelnökséget vezető minisztert, hogy az 1. pontban rögzített cél és a 2. pontban meghatározott
projektek megvalósítása érdekében gondoskodjon a  2.  pontban meghatározott 162  000  000  forint forrás
adományként történő nyújtásáról a Szír Ortodox Egyház számára.
Felelős: Miniszterelnökséget vezető miniszter
Határidő: a 2. pont szerinti forrásbiztosítást követően azonnal
Orbán Viktor s. k.,
 miniszterelnök


text:
54/2004. (IV. 24.) FVM rendelete az egyes élő állatok és termékek Európai Unión belüli kereskedelmével kapcsolatos állategészségügyi és állattenyésztési ellenőrzésekről.
Az állategészségügyről szóló 1995. évi XCI. törvény
45. §-ának 11. pontjában, valamint az állattenyésztésről
szóló 1993. évi CXIV. törvény 49. § (1) bekezdése a) pontjának 13. alpontjában kapott felhatalmazás alapján a
következőket rendelem el:
Általános rendelkezések 1. § (1) A kereskedelmi forgalmazásra szánt — az 1. számú
mellékletben felsorolt jogszabályok vagy a 14. § szerinti —
állaton vagy terméken végrehajtandó állategészségügyi
ellenőrzést — a 7. §-ban foglaltak kivételével — nem az
államhatáron, hanem e rendelet előírásainak megfelelően
kell elvégezni. Az e rendeletben foglaltakat az állattenyésztési okirat-ellenőrzésére is alkalmazni kell.
(2) A rendeletben foglaltakat nem kell alkalmazni
a) a nem az állategészségügyi vagy tenyésztési hatóság
által megkülönböztetés és részrehajlás nélkül (nem diszkriminatív módon) elvégzett ellenőrzésre,
b) az olyan kedvtelésből tartott állatnak a Magyar Köztársaság és az Európai Unió más tagállama (a továbbiakban: tagállam) közötti, nem kereskedelmi célú szállításának állategészségügyi ellenőrzésére, ahol az állatot érte
felelős természetes személy kíséri.
(3) Az e rendeletben foglalt állategészségügyi ellenőrzéseket az állategészségügyről szóló 1995. évi XCI. törvény
23. §-ának (2) bekezdése szerinti állategészségügyi hatóság, az állattenyésztési ellenőrzéseket az állattenyésztésről
szóló 1993. évi CXIV. törvény 3. §-ának 20. pontjában
meghatározott tenyésztési hatóság vagy egyes feladatokat
végrehajtó elismert tenyésztői szervezet hajtja végre.
(4) A tagállamok ellenőrző hivatalaival a Földművelésügyi és Vidékfejlesztési Minisztérium (a továbbiakban:
minisztérium) működik együtt.
2. § (1) E rendelet alkalmazásában
1. állategészségügyi ellenőrzés: minden olyan fizikális
ellenőrzés, illetve adminisztratív tevékenység, amelyet az
1. § (1) bekezdésében meghatározott állaton vagy terméken közvetlenül vagy közvetve állategészségügyi vagy az
állategészségügy területével kapcsolatos közegészségügyi
célból végeznek,
2. állattartó telep: olyan — külön jogszabályok által
meghatározott — mezőgazdasági vagy forgalmazó létesítmény, amely a Magyar Köztársaság vagy bármely egyéb
tagállam területén helyezkedik, és amelyben — a lófélék
kivételével — az 1. és 2. számú melléklet szerinti állatot
állandó jelleggel, illetve rendszeresen tartanak, valamint a
lófélék mozgására és harmadik országból történő behozatalára irányadó állategészségügyi feltételekről szóló, a
Tanács 90/426/EGK irányelve 2. cikkének (a) pontjában
meghatározott tartási hely,
3. állattenyésztési ellenőrzés: olyan fizikális ellenőrzés,
illetve adminisztratív tevékenység, amelyet az 1. számú
melléklet 2. pontjában felsorolt jogszabályok hatálya alá
tartozó állaton közvetlenül vagy közvetve tenyésztési célból végeznek,
4. hatósági állatorvos: valamely tagállam központi illetékes hatósága által kinevezett állatorvos, a Magyar Köztársaság tekintetében az állategészségügyről szóló
1995. évi XCI. törvény 23. §-a (1) bekezdésének d) pontjában, továbbá (2) és (3) bekezdésében megnevezett állatorvos,
5. illetékes hatóság: a tagállam azon központi hatósága,
amely az állategészségügyi, illetve állattenyésztési ellenőrzést végrehajtja, valamint az általa ezen feladat végrehajtásával megbízott hatóság,
6. kereskedelem: az Európai Közösséget létrehozó Szerződés (a továbbiakban: Szerződés) 23. Cikke szerinti, a
Magyar Köztársaság és valamely más tagállam közötti kereskedelem,
7. központ vagy szervezet: vállalkozás, amely az 1. §
(1) bekezdésében meghatározott termék előállításával,
tárolásával, feldolgozásával vagy kezelésével foglalkozik.
Ellenőrzés a származási helyen 3. § (1) Csak olyan — az 1. § (1) bekezdésében meghatározott — állat és termék kerülhet kereskedelmi forgalomba,
amely megfelel az alábbi követelményeknek:
a) az 1. számú mellékletben meghatározott állat, illetve
termék megfelel az ugyanezen mellékletben felsorolt, rá
vonatkozó jogszabályokban foglalt követelményeknek,
valamint a 2. számú mellékletben meghatározott állat,
illetve termék megfelel a rendeltetési hely szerinti tagállam
állategészségügyi előírásainak,
b) az állat, illetve termék olyan állattartó telepről, központból vagy szervezettől származik, amely a (4) bekezdés
szerinti rendszeres hatósági állatorvosi ellenőrzés alatt áll,
c) az állat, illetve termék a külön jogszabályoknak megfelelően megjelölt, valamint olyan módon nyilvántartott,
hogy a származási, valamint az átmeneti tárolást vagy tartást végző állattartó telep, -szervezet vagy -központ visszakövethető,
d) a szállítás során az állatot, illetve terméket az 1. számú mellékletben felsorolt jogszabályokkal rendszeresített
állategészségügyi bizonyítvány, illetve egyéb okirat kíséri;
ha az adott állat, illetve termék esetében az 1. számú mellékletben felsorolt jogszabályokban nincs meghatározva az
állategészségügyi bizonyítvány, illetve egyéb okirat, akkor
a szállítás során az állatot, illetve terméket a rendeltetési
hely szerinti tagállam előírásainak megfelelő állategészségügyi bizonyítvány, illetve egyéb okirat kíséri; az állatot,
illetve terméket a származási állattartó telepért, központért vagy szervezetért felelős hatósági állatorvos által kiállított, valamint — az 1. számú melléklet 2. pontjában felsorolt állattenyésztési jogszabályokban meghatározott okirat esetében — a tenyésztői szervezet által kiállított bizonyítványnak, illetve egyéb okiratnak a rendeltetési helyig
kísérnie kell,
e) fogékony állat, illetve annak terméke olyan állattartó
telepről, központból vagy szervezettől, területről vagy
régióból származik, amely nem áll a közösségi jogszabályok szerinti korlátozás alatt az érintett állat vagy az abból
származó termék vonatkozásában a 3. számú mellékletben
felsorolt betegség gyanúja vagy megállapítása miatt, vagy
védőintézkedés meghozatala következményeként,
f) a fogékony állat, illetve annak terméke olyan állattartó telepről, szervezettől, központból, területről vagy
régióból származik, amely nem áll hatósági korlátozás alatt
a 3. számú mellékletben fel nem sorolt betegség gyanúja
vagy megállapítása miatt, vagy védőintézkedés meghozatala következményeként,
g) ha a fogékony állatot, illetve annak termékét olyan
tagállam területén elhelyezkedő állattartó telepnek, központnak vagy szervezetnek szánják,
1. ahol a tagállamot a szarvasmarhafélék és a sertések Közösségen belüli kereskedelmét érintő
állategészségügyi problémákról szóló, a Tanács
64/432/EGK irányelvének (a továbbiakban:
64/432/EGK irányelv) 9. cikke, vagy bármely azzal egyenértékű közösségi jogszabály alapján biztosíték illeti meg, vagy
2. ahol a tagállamot vagy annak részterületét közösségi jogszabály mentesnek nyilvánította valamely
betegségtől
a fogékony állat, illetve terméke olyan állattartó telepről
származik, amely biztosítja a tagállam által elvárható biztosítékot a 3. számú mellékletben fel nem sorolt betegségek esetében,
h) ha a fogékony állatot, illetve annak termékét olyan
tagállamnak vagy egy tagállam olyan részterületének szánják, amelyet a 64/432/EGK irányelv 9. cikke vagy bármely
azzal egyenértékű közösségi jogszabály alapján kiegészítő
biztosíték illeti meg, akkor az olyan állattartó telepről,
központból vagy szervezettől, és adott esetben olyan részterületről származik, ahol a kiegészítő biztosíték teljesül,
i) a hatósági állatorvos a bizonyítvány vagy a kísérő
okirat kiállítása előtt ellenőrzi, hogy az állattartó telep,
központ vagy szervezet teljesíti-e az e)—h) pontban foglalt
követelményeket,
j) ha a szállítás több rendeltetési helyre irányul, akkor
az állatot, illetve terméket a rendeltetési helyek száma
szerint szállítmányonként kell csoportosítani, valamint
minden egyes szállítmányt a d) pontban leírt bizonyítványnak, illetve okiratnak kell kísérnie,
k) ha az 1. számú mellékletben felsorolt jogszabályok
által meghatározott — a közösségi jogszabályoknak megfelelő — állat, illetve termék harmadik országba történő
exportjára kerül sor egy másik tagállamon keresztül, akkor
a szállításnak vámhatósági felügyelet alatt kell folynia
— kivéve azt a sürgős esetet, amikor az állategészségügyi
hatóság az állat jóllétének biztosítása érdekében ettől eltérést engedélyez — egészen addig, amíg a szállítmány a
kiléptetési ponton keresztül el nem hagyja az Európai
Unió területét; az illetékes vámhivatal a vámhatósági felügyelet megszűnéséről az illetékes állategészségügyi határállomást értesíti; a közösségi jogszabályoknak nem megfelelő állat, illetve termék, vagy a 2. számú mellékletben
meghatározott állat, illetve termék Magyar Köztársaság
területén történő átszállítása csak a minisztérium külön
engedélyével végezhető.
(2) Nem szállítható át más tagállam területére az olyan,
az 1. § (1) bekezdésében meghatározott állat, illetve termék, amely a 3. számú mellékletben fel nem sorolt betegség elleni nemzeti mentesítési program során levágandó.
(3) Nem szállítható át másik tagállam területére az olyan
— az 1. és 2. számú mellékletben felsorolt jogszabályokban
meghatározott — állat, illetve termék, amely a Szerződés
30. cikkében igazolt közegészségügyi vagy állategészségügyi ok miatt a Magyar Köztársaság területén nem hozható
forgalomba.
(4) A megyei (fővárosi) állategészségügyi és élelmiszerellenőrző állomás (a továbbiakban: állomás) — a hatósági
állatorvos külön jogszabály szerinti monitoring vizsgálati
feladatai mellett — ellenőrzi az állattartó telepen, az engedéllyel rendelkező piacon és gyűjtőhelyen, központban
vagy szervezetnél a kereskedelmi forgalmazásra szánt állatra és termékre vonatkozó jogszabályi előírások — különös
tekintettel az (1) bekezdés c) és d) pontjában foglalt azonosításra vonatkozó előírások — teljesítését. Ha valószínűsíthető, hogy a vonatkozó jogszabályi előírásokat megsértették, az állomás elvégzi a szükséges további ellenőrzést. Jogszabálysértés esetén az állomás megteszi a külön
jogszabály szerinti intézkedést, amely az állattartó telep,
központ vagy szervezet helyi zárlat alá helyezésére is kiterjedhet.
4. § (1) Ha a Magyar Köztársaság a feladó tagállam,
a) az 1. § (1) bekezdésében meghatározott élő állat és
termék birtokosa a termelés és forgalmazás minden szakaszában köteles eleget tenni az állategészségügyi és állattenyésztési követelményeknek,
b) az 1. számú melléklet szerinti állatot és terméket
legalább olyan alaposan kell ellenőrizni állategészségügyi
szempontból, mintha az a Magyar Köztársaság belső
piacán kerülne forgalmazásra, kivéve, ha közösségi jogszabály másként rendelkezik,
c) az állat szállításának arra alkalmas, a higiéniai előírásoknak megfelelő szállítóeszközzel kell történnie.
(2) Az állategészségügyi hatóság az állatot, illetve a
terméket kísérő bizonyítvány vagy okirat kiállítása napján
a 13. § szerinti informatikai rendszeren keresztül értesíti a
rendeltetési hely szerinti tagállam központi illetékes hatóságát, valamint a rendeltetési hely szerinti illetékes hatóságot.
(3) Ha természetes vagy jogi személy, illetve jogi személyiség nélküli gazdasági társaság valamely állategészségügyi vagy állattenyésztési jogszabály előírását megszegi
— különös tekintettel arra az esetre, amikor a bizonyítvány, okirat vagy a jelölés valótlan adatot tartalmaz az állat
státuszára, származási helyére, vagy a termék valós sajátosságaira vonatkozóan —, a külön jogszabály szerinti jogkövetkezményeket kell alkalmazni.
Ellenőrzés a rendeltetési helyen 5. § (1) Ha a Magyar Köztársaság a rendeltetési hely szerinti
tagállam,
a) a hatósági állatorvos az állat, illetve termék rendeltetési helyén megkülönböztetés és részrehajlás nélkül
(nem diszkriminatív módon) helyszíni állategészségügyi
ellenőrzést végezhet annak megállapítására, hogy a
3. §-ban foglalt előírások teljesülnek-e, amivel egyidejűleg
mintavételt is végezhet; az ezzel kapcsolatos részletes előírásokat külön jogszabály állapítja meg; az állategészségügyi hatóság ellenőrzést végezhet az állat, illetve termék
Magyar Köztársaság — mint rendeltetési hely szerinti tagállam vagy tranzit tagállam — területén történő szállítása
közben is, ha jogszabálysértést valószínűsít,
b) ha az 1. § (1) bekezdésében meghatározott, más tagállamból származó állatot
1. engedélyezett, külön jogszabály szerinti piacra
vagy gyűjtőhelyre szánják, akkor a 3. § (1) bekezdésében foglaltaknak nem megfelelő állat bebocsátása esetén a piac vagy gyűjtőhely üzemeltetőjével szemben a külön jogszabályok szerinti jogkövetkezményt kell alkalmazni; a hatósági állatorvos és a tenyésztési hatóság az állatot kísérő
bizonyítványt és okiratot megkülönböztetés és
részrehajlás nélkül (nem diszkriminatív módon)
— feladat- és hatáskörében eljárva — ellenőrzi
annak megállapítása érdekében, hogy az állat
megfelel-e az előírt követelményeknek,
2. hatósági állatorvos felügyelete alatt álló vágóhídra szánják, akkor a hatósági állatorvos köteles
— különösen a bizonyítvány és kísérő okirat
alapján — biztosítani, hogy csak a 3. § (1) bekezdésében foglaltaknak megfelelő állatot vágjanak
le; a 3. § (1) bekezdésének c) és d) pontjában
foglaltaknak nem megfelelő állat levágása esetén
a vágóhíd üzemeltetőjével szemben a külön jogszabályok szerinti jogkövetkezményt kell alkalmazni,
3. a szállítmányt további tételekre osztó nyilvántartott forgalmazónak vagy állandó felügyelet alatt
nem álló létesítménynek szánják, az állategészségügyi hatóság az ilyen forgalmazót vagy létesítményt az állatszállítmány címzettjeként kezeli,
azzal, hogy ebben az esetben is alkalmazni kell a
(2) bekezdésben foglalt előírásokat,
4. állattartó telepre, központba vagy szervezetnek
szánják — beleértve azt az állattartó telepet, központot vagy szervezetet, ahol a szállítás során
részben kirakodják a szállítmányt —, akkor
minden állatot, állatcsoportot a 3. §-ban foglaltakkal összhangban, az eredeti egészségügyi
bizonyítványnak, illetve egyéb okiratnak kell kísérnie addig, amíg a szállítmány meg nem érkezik
az abban feltüntetett címzetthez.
c) a b) pont 3. és 4. alpontjában meghatározott címzett
köteles a szállítmány felosztása vagy további forgalomba
hozatala előtt ellenőrizni, hogy a 3. § (1) bekezdésének
c) és d) pontjában említett jelölés, bizonyítvány vagy okirat
rendelkezésre áll-e, valamint jelenteni az illetékes hatósági
állatorvosnak, illetve a tenyésztési hatóságnak bármely
jogszabálysértést vagy rendellenességet, és ilyen esetben
elkülöníteni a kérdéses állatot addig, amíg az állategészségügyi hatóság, illetve a tenyésztési hatóság — feladat- és
hatáskörében eljárva — döntést nem hoz róla,
d) a b) pont 3. és 4. alpontjában meghatározott címzett
által kötelezően vállalandó biztosítékot az állomással kötött szerződésben részletesen meg kell határozni, amelyet
a 11. §-ban foglalt előzetes nyilvántartásba vétellel egyidejűleg kell aláírni; a hatósági állatorvos szúrópróbaszerű
ellenőrzést végez annak érdekében, hogy megvizsgálja
ezen biztosíték teljesítését,
(2) Az (1) bekezdés b)—d) pontjában foglalt előírásokat megfelelően alkalmazni kell az 1. § (1) bekezdése
szerinti termék címzettjére is.
(3) A 3. § (1) bekezdésének d) pontja szerinti bizonyítványban, illetve okiratban feltüntetett valamennyi címzett:
a) köteles — ha a rendeltetési hely szerinti tagállam a
Magyar Köztársaság — az illetékes állomás felszólítására
az (1) bekezdésben foglalt vizsgálatok végrehajtásához
szükséges mértékben, előzetesen, de legkésőbb az érkezés
előtti napon — kivéve, ha kivételes körülmények miatt az
illetékes állomás két nappal korábbi bejelentésre szólít
fel — jelenteni az állat, illetve termék egy másik tagállamból történő érkezését, különös tekintettel a szállítmány
jellegére és az érkezés várható időpontjára; a lófélék
Közösségen belüli kereskedelmét szabályozó tenyésztéstechnikai és származástani feltételekről szóló, a Tanács
90/427/EGK irányelvében meghatározott azonosító okirattal rendelkező, nyilvántartásba vett ló esetében nem
kell előzetes bejelentést tenni,
b) köteles a 3. § szerinti bizonyítványt, illetve okiratot
egy évig megőrizni és az állategészségügyi hatóság felszólítására bemutatni.
6. § (1) Ha közösségi vagy — közösségi szabályozás hiánya
esetén — a Szerződés általános előírásainak megfelelő
hazai jogszabály előírja az élő állat karanténozását, akkor
általános esetben a karanténozást a rendeltetési helyként
szolgáló állattartó telepen kell végrehajtani.
(2) Karanténállomást akkor lehet igénybe venni, ha az
állategészségügyi szempontból indokolt. Ez esetben a
karanténállomás a szállítmány rendeltetési helyének tekintendő. A minisztérium az ilyen intézkedés okáról értesíti
az Európai Bizottságot.
(3) A karanténozással és annak helyével kapcsolatos
további előírásokat külön jogszabályok állapítják meg.
7. § (1) Az olyan helyen végzett ellenőrzés során, ahol a
harmadik országokból érkező, az 1. számú melléklet szerinti állat, illetve termék beléphet a harmadik országokból
az Európai Unió területére behozni kívánt termékek állategészségügyi ellenőrzéséről szóló miniszteri rendelet
1. számú melléklete által meghatározott területre — így a
kikötőben, repülőtéren és harmadik országgal határos
(vasúti, közúti) állategészségügyi határállomáson —
a) ellenőrizni kell az állatot, illetve terméket kísérő
bizonyítványt és egyéb okiratot,
b) az 5. §-ban foglaltaknak megfelelően ellenőrizni kell
az Európai Unióból származó állatot, illetve terméket,
c) a harmadik országokból az Európai Unió területére
behozni kívánt termékek állategészségügyi ellenőrzéséről
szóló miniszteri rendelet előírásainak megfelelően ellenőrizni kell a harmadik országból származó terméket,
d) a harmadik országokból az Európai Unió területére
behozni kívánt állatok állategészségügyi ellenőrzésének
szabályairól szóló miniszteri rendeletben foglaltaknak
megfelelően ellenőrizni kell a harmadik országból származó állatot.
(2) Az (1) bekezdésben foglaltak alól kivételt képez az
állat, illetve termék olyan szállítása, amely a Magyar Köztársaság területének egy földrajzi pontja és más tagállam
területén fekvő földrajzi pont között rendszeres és közvetlen kapcsolatot létesítő szállítóeszközzel történik. Ilyen
esetben az 5. §-ban foglalt ellenőrzési szabályokat kell alkalmazni.
8. § (1) Ha az állomás a szállítmány rendeltetési helyen vagy
szállítás közben történő ellenőrzése során megállapítja:
a) az egyes állatbetegségek Európai Közösségnek történő bejelentési szabályairól szóló miniszteri rendeletben
felsorolt betegségekért felelős kórokozók bármelyikének
jelenlétét,
b) zoonózis vagy betegség előfordulását,
c) bármely olyan ok fennállását, amely valószínűsíthe
tően súlyosan veszélyezteti az állatot, embert, vagy
d) hogy a termék olyan területről származik, amely jár
ványos betegségekkel fertőzött,
az állat, állatszállítmány esetében elrendeli annak karanténozását a legközelebbi karanténállomáson, vagy az érintett állat, állatszállítmány levágását, illetve megsemmisítését, termék esetében elrendeli annak zárolását, illetve megsemmisítését.
(2) Az (1) bekezdés szerinti intézkedésre vonatkozó
költség a fuvarozót, illetve megbízottját vagy a termékért,
illetve az állatért felelős személyt terheli. A megállapított
tényről, a megtett intézkedésről és annak okáról a minisztérium haladéktalanul, a célra legalkalmasabb módon,
írásban értesíti a többi tagállam illetékes hatóságát és az
Európai Bizottságot. Indokolt esetben a 10. §-ban foglalt
védőintézkedés is alkalmazható.
(3) Ha — az (1) bekezdésben foglaltak kivételével — az
állomás a szállítmány rendeltetési helyen vagy szállítás
közben történő ellenőrzése során megállapítja, hogy az
állat, illetve termék nem felel meg a közösségi vagy — ahol
a 64/432/EGK irányelv 9. cikke, vagy bármely azzal egyenértékű közösségi jogszabály alapján a Magyar Köztársasá
got biztosíték illeti meg — a hazai állategészségügyi jogszabályokban foglalt követelményeknek, akkor —
amennyiben az állategészségügy területével kapcsolatos
közegészségügyi vagy állategészségügyi megfontolások azt
lehetővé teszik — az alábbiak közötti választás lehetőségét
adhatja a feladónak vagy annak képviselőjének:
a) az állat, illetve termék felügyelet alatt tartása addig,
amíg maradékanyag jelenléte esetén a követelményeknek
való megfelelést nem igazolja, vagy ha nem felel meg ezen
előírásoknak, a külön jogszabályok által előírt intézkedést
végre nem hajtja,
b) az állat levágása vagy a termék megsemmisítése,
c) a feladó tagállam illetékes hatóságának engedélyével
és a tranzit tagállam, illetve tagállamok részére küldött
előzetes értesítéssel az állat vagy a szállítmány visszaküldése.
(4) Ha az állomás valamely bizonyítvány vagy okirat
hiányosságát állapítja meg, akkor a (3) bekezdés szerinti
intézkedések valamelyikének végrehajtása előtt a feladónak határidőt szabhat a hiányosság megszüntetésére.
9. § (1) Ha a Magyar Köztársaság a rendeltetési hely szerinti
tagállam, akkor a 8. §-ban foglaltak fennállása esetén
a) a minisztérium haladéktalanul felveszi a kapcsolatot
a feladó tagállam illetékes hatóságával; a kapcsolatfelvételre vonatkozó részletes előírásokat külön jogszabály állapítja meg,
b) ha az a) pontban foglaltak teljesülése után a minisztérium a feladó tagállam illetékes hatóságától értesítést
kap a végrehajtott ellenőrzés jellegéről, a döntésről és
annak okáról, és valószínűsíti, hogy az adott intézkedés
nem megfelelő, a két tagállam illetékes hatóságai — a
Magyar Köztársaság részéről a minisztérium — közösen
keresnek megoldást a helyzetre, amely kiterjedhet a helyszíni ellenőrzésre is,
c) ha a 8. §-ban foglalt ellenőrzés során ismételt jogszabálysértést állapítanak meg, a minisztérium erről értesíti a
többi tagállam illetékes hatóságát és az Európai Bizottságot,
d) a minisztérium az Európai Bizottságnál kezdeményezheti, hogy
1. az Európai Bizottság által küldött ellenőr az illetékes hatósággal együttműködve végezzen ellenőrzést az érintett helyszínen,
2. az Európai Bizottság által megbízott, — az Európai Bizottság által elkészített jegyzékben szereplő — az illetékes hatóság által is elfogadott hatósági állatorvos végezzen ellenőrzést az érintett
helyszínen, vagy
3. az Európai Bizottság szólítsa fel az illetékes
hatóságot az ellenőrzés fokozására az érintett
állattartó telepen, központban vagy szervezetnél,
jóváhagyott piacon, illetve gyűjtőközpontban
vagy származási területen,
e) az állategészségügyi hatóság fokozhatja az adott
állattartó telepről, központból, szervezettől, engedélyezett
piacról, gyűjtőhelyről vagy területről érkező állatok ellenőrzését; amennyiben a (5) bekezdés szerinti szakértői
ellenőrzés megerősíti a jogszabálysértés tényét, a minisztérium kezdeményezheti az Európai Bizottságnál a megfelelő intézkedés megtételét; az Európai Bizottság engedélye
esetében a minisztérium átmenetileg megtilthatja az adott
állattartó telepről, központból, szervezettől, engedélyezett
piacról vagy gyűjtőhelyről vagy régióból érkező állat, illetve
termék behozatalát.
(2) Ha a Magyar Köztársaság a feladó tagállam, a
8. §-ban foglaltak rendeltetési hely szerinti tagállamban
történő előfordulása esetén:
a) ha a rendeltetési hely szerinti tagállam illetékes
hatósága felveszi a kapcsolatot a minisztériummal, a
minisztérium minden szükséges intézkedést megtesz, valamint tájékoztatja a rendeltetési hely szerinti tagállamot a
végrehajtott ellenőrzés jellegéről, a döntésről és annak
okáról,
b) ha a rendeltetési hely szerinti tagállam illetékes
hatósága az a) pont szerinti tájékoztatás alapján valószínűsíti, hogy az adott intézkedés nem megfelelő, a két tagállam
illetékes hatóságai — a Magyar Köztársaság részéről a
minisztérium — közösen keresnek megoldást a helyzetre,
amely kiterjedhet a helyszíni ellenőrzésre is,
c) az Európai Bizottság által küldött ellenőr a minisztériummal együttműködve, illetve az Európai Bizottság
által megbízott, — az Európai Bizottság által elkészített
jegyzékben szereplő — a minisztérium által is elfogadott
hatósági állatorvos ellenőrzést végezhet az érintett helyszínen, valamint az Európai Bizottság felszólítása esetén az
állategészségügyi hatóság fokozza az ellenőrzést az érintett
állattartó telepen, központban vagy szervezetnél, jóváhagyott piacon vagy gyűjtőközpontban, illetve származási területen,
d) az Európai Bizottság vizsgálatának eredményéig az
állategészségügyi hatóság a rendeltetési hely szerinti tagállam kérésére köteles fokozni az adott állattartó telepről,
központból, szervezettől, engedélyezett piacról vagy gyűjtőhelyről vagy régióból származó állat, illetve termék
ellenőrzését, és ha súlyos állategészségügyi vagy az állategészségügy területével kapcsolatos közegészségügyi ok
merül fel, akkor felfüggeszti a bizonyítvány és okirat kiadását.
(3) Ha a rendeltetési hely szerinti tagállam a Magyar
Köztársaság, a minisztérium az általa hozott döntésről és
annak okáról értesíti a fuvarozót vagy annak képviselőjét
és a feladó tagállam illetékes hatóságát. A fuvarozó vagy
képviselője kérésére a minisztérium a hozott döntéseket és
annak indoklását írásban közli, továbbá ismerteti, hogy
milyen jogorvoslati lehetőségek állnak rendelkezésre, és
azokat milyen formában és milyen határidőn belül kell
benyújtani.
(4) Egy hónapos időtartamon belül a minisztérium az
adott eset jellegétől függően a származási vagy a rendelte
tési hely szerinti tagállammal történő megegyezés esetében
benyújthatja a kérdéses vitás esetet elbírálásra az Európai
Bizottság által összeállított, az Európai Unió szakértőit
tartalmazó jegyzékben szereplő szakértőnek azzal, hogy a
szakértői vélemény költsége az Európai Uniót terheli.
(5) Az állategészségügyi hatóság — tekintettel a közösségi állategészségügyi szabályozásra — a szakértő véleményét magára nézve kötelezőnek elfogadja.
(6) A szállítmány visszafordításának, a termék tárolásának, az állat tartásának vagy elkülönítésének, szükség esetén levágásának vagy megsemmisítésének költsége a fuvarozót, illetve képviselőjét vagy az állatért, illetve termékért
felelős személyt terheli.
Az ellenőrzéssel kapcsolatos általános előírások 10. § (1) A minisztérium haladéktalanul tájékoztatja az
Európai Bizottságot és a többi tagállamot — az egyes
állatbetegségek Európai Közösségnek történő bejelentési
szabályairól szóló miniszteri rendeletben felsorolt betegségek mellett — minden egyéb zoonózis vagy betegség jelentkezéséről, illetve bármilyen egyéb olyan okról, amely valószínűleg súlyos veszélyt jelent az ember vagy az állat egészségére.
(2) Ha a feladó tagállam a Magyar Köztársaság, az állategészségügyi hatóság haladéktalanul végrehajt minden, a
külön jogszabályok által előírt megelőző intézkedést és
ellenőrzést, különös tekintettel az azokban meghatározott
területi korlátozásokra, vagy más megfelelő intézkedést
hoz.
(3) Ha a Magyar Köztársaság a rendeltetési hely szerinti
vagy tranzit tagállam és az 5. §-ban leírt ellenőrzés során az
(1) bekezdésben meghatározott betegség vagy egyéb ok
fennállását állapítják meg, az állategészségügyi hatóság
indokolt esetben a külön jogszabályok által meghatározott
megelőző intézkedéseket tehet, ami az állat karanténozására is kiterjedhet.
(4) Ha a Magyar Köztársaság a rendeltetési hely szerinti
tagállam, az Európai Bizottság rendelkezése alapján meghozandó intézkedésig az állategészségügyi hatóság jelentős
állategészségügyi vagy az állategészségügy területével kapcsolatos közegészségügyi kockázat esetében ideiglenes
védőintézkedést rendelhet el az adott állattartó telepre,
központra vagy szervezetre, vagy — járványos állatbetegségek esetén — a külön jogszabályokban meghatározott
területi korlátozás jogával élhet.
(5) A minisztérium a megtett intézkedésről haladéktalanul értesíti az Európai Bizottságot és a többi tagállamot.
(6) Az (1) bekezdésben meghatározott esetben a minisztérium kérésére, illetve az Európai Bizottság kezdeményezésére az Európai Bizottságot képviselő egy vagy több
személy a minisztériummal együttműködve a helyszínen
megvizsgálhatja a megtett intézkedést, melyről állásfoglalást ad ki.
11. § Az 1. § (1) bekezdésében meghatározott állat, illetve
termék Európai Unión belüli kereskedelmével foglalkozó
természetes vagy jogi személy, illetve jogi személyiség nélküli gazdasági társaság köteles
a) előzetesen bejegyeztetni magát az illetékes állomásnál,
b) nyilvántartást vezetni a szállításról és — az 5. §
(1) bekezdése b) pontjának 3. alpontjában foglalt címzett
esetében — az állat és termék további rendeltetési helyeiről,
c) az állomás által meghatározott időtartamig, de legalább egy évig a nyilvántartást megőrizni és az állategészségügyi hatóság felszólítására bemutatni.
12. § (1) Az állomás, szükség esetén más erre hatáskörrel
rendelkező hatósággal együttműködve
a) ellenőrzi az állattartó telepet, felszerelést és berendezést, szállítóeszközt, az állatok jelölésére és azonosítására használt módszert,
b) ellenőrzi az 1. számú mellékletben felsorolt termékkel kapcsolatban azt, hogy az ugyanezen mellékletben felsorolt közösségi jogszabályokban, illetve az azok átvételét
megvalósító hazai jogszabályokban meghatározott, személyzetre vonatkozó feltételek teljesülnek-e,
c) mintavételt végez:
1. az eladás, forgalmazás, szállítás céljából tartott
állatból,
2. a tárolás, eladás, forgalmazás vagy szállítás céljá
ból tartott termékből,
d) ellenőrzi azon okiratokat vagy informatikai adato
kat, amelyek az e rendeletben foglalt további ellenőrzéshez
szükségesek.
(2) A tenyésztési hatóság — feladat- és hatáskörében
eljárva — a szállítóeszköz ellenőrzése kivételével elvégzi
az (1) bekezdés szerinti ellenőrzéseket.
(3) Az ellenőrzött állattartó telep, központ vagy szervezet köteles az ellenőrzés végrehajtásához szükséges mértékben együttműködni az állategészségügyi hatósággal,
illetve a tenyésztési hatósággal.
13. § (1) Az állatot vagy terméket kísérő bizonyítvány vagy
egyéb okirat kiállítása esetében az állategészségügyi hatóság köteles használni a tagállamok illetékes hatóságait
összekapcsoló informatikai rendszert az állategészségügyi
hatóság és az érintett tagállam, illetve tagállamok illetékes
hatósága közötti információáramlás elősegítése érdekében.
(2) Az informatikai rendszerre vonatkozó részletes előírásokat külön jogszabály állapítja meg.
14. § (1) A 2. számú mellékletben felsorolt állat és termék
kereskedelme — figyelembe véve a tételek azonosítására
vonatkozó külön jogszabályokat — az e rendelet által meghatározott ellenőrzési szabályok hatálya alá esik, különös
tekintettel a 3. § (1) bekezdése a) pontjának második fordulatában meghatározott előírásra.
(2) A minisztérium tájékoztatja az Európai Bizottságot
és a többi tagállamot az (1) bekezdésben említett állat és
termék behozatalára vonatkozó hazai hatályos jogszabályokról és eljárásokról, beleértve az azonosítási előírásokat is.
(3) Az e rendeletben foglalt, az 1. számú mellékletben
meghatározott állatok és állati eredetű termékek ellenőrzésére vonatkozó szabályokat az 1. számú mellékletben fel
nem sorolt állatokra és állati eredetű termékekre is alkalmazni kell, ha azok kereskedelmének állategészségügyi
szabályait közösségi szinten meghatározzák.
15. § A minisztérium tájékoztatja az Európai Bizottságot az
e rendeletben foglalt előírások megvalósítását célzó nemzeti programról, különös tekintettel az ellenőrzések
gyakoriságáról.
Vegyes rendelkezések 16. § (1) A 3. §-ban, a 4. § (2) bekezdésében, az 5. §-ban,
valamint a 8—10. §-ban foglaltakkal kapcsolatos részletes
szabályokat külön jogszabály állapítja meg.
(2) Zoonózis vagy közegészségügyi veszélyt jelentő ok
fennállása esetén az állategészségügyi hatóság a külön jogszabályokban foglaltak figyelembevételével tájékoztatja az
Állami Népegészségügyi és Tisztiorvosi Szolgálat Országos Tisztifőorvosi Hivatalát.
Záró rendelkezések 17. § (1) E rendelet a Magyar Köztársaságnak az Európai
Unióhoz történő csatlakozásáról szóló nemzetközi szerző
dést kihirdető törvény hatálybalépésének napján lép hatályba. (2) E rendelet hatálybalépésével egyidejűleg az élő állatok forgalmazásának és szállításának állat-egészségügyi
szabályairól szóló 87/2003. (VII. 24.) FVM rendelet, valamint az Állategészségügyi Szabályzat kiadásáról szóló
41/1997. (V. 28.) FM rendelet 1. számú melléklete
(a továbbiakban: Állategészségügyi Szabályzat) 71. §-ának
(5) bekezdése, 78. §-ának (2) és (3) bekezdése, 88. §-a,
valamint 195. §-ának (4) bekezdése hatályát veszti.
18. § (1) Az Állategészségügyi Szabályzat 65. §-ának (2) bekezdése helyébe a következő rendelkezés lép:
,,(2) Lóversenyre vagy lósport rendezvényre szállítandó
lovakat érvényes állategészségügyi igazolással ellátott
Lóútlevélnek kell kísérnie.’’
(2) Az Állategészségügyi Szabályzat 71. §-ának (4) bekezdése helyébe a következő rendelkezés lép:
,,(4) A hatósági állatorvos köteles ellenőrizni az állatok
azonosítását, a marhalevél érvényességét, valamint az állatoknak a 36. § (2) bekezdése szerinti egyedi jelölését.
a) Megfelelőség esetén szamár, öszvér, juh, kecske,
húsnyúl, baromfi és prémesállat szállításakor a kezelő
állatorvos igazolása alapján a 8/b. számú függelék szerinti
állatorvosi bizonyítványt állít ki arról, hogy a szállítmány
rendeltetési helyre történő szállításának állategészségügyi
akadálya nincs.
b) Ló, szarvasmarha, bivaly és sertés szállítása esetén az
egyes állatfajok Egységes Nyilvántartási és Azonosítási
Rendszeréről szóló külön jogszabályokban meghatározott
okirat részét képező állategészségügyi igazolást kell érvényesíteni.’’
(3) Az Állategészségügyi Szabályzat 73. §-ának (2) és
(3) bekezdése helyébe a következő rendelkezés lép:
,,(2) Állatszállításra kialakított üres szállítóeszközt harmadik országból csak tisztítottan és fertőtlenítetten szabad
az országba beengedni, ellenkező esetben az állategészségügyi határállomáson vissza kell utasítani. Egyéb szállítóeszköz esetében akkor kell az előbbiek szerint eljárni, ha
megállapíthatóan élő állatot vagy állatbetegség terjesztésére alkalmas anyagot szállított.
(3) Azokat a vasúti kocsikat, melyeket tisztítani és fertőtleníteni kell, már a feladó állomáson — az állatok berakásakor —, a harmadik országból érkező állatokkal berakott vasúti kocsikat már a határállomáson — az átvételkor
— meg kell jelölni. Ebből a célból a kocsi mindkét hoszszoldalára ,,FERTŐTLENÍTENDŐ!’’ felirattal ellátott
bárcát kell ragasztani. Ha a vasúti kocsit szigorított módon
kell fertőtleníteni, azon a vasútállomáson, ahol ennek
szükségessége felmerül, ,,SZIGORÍTOTT MÓDON
FERTŐTLENÍTENDŐ!’’ felirattal ellátott bárcát kell a
kocsi mindkét oldalára ragasztani. A szigorított fertőtlení
tés szükségességét a hatósági állatorvos állapítja meg.
A vasúti kocsik fertőtlenítésre utaló bárcákkal való megjelöléséről a vasútállomás köteles gondoskodni. E jelölést
csak a fertőtlenítés után szabad a kocsikról eltávolítani.’’
(4) Az Állategészségügyi Szabályzat 83. §-ának (3) bekezdése helyébe a következő rendelkezés lép:
,,(3) Ha harmadik országból érkező állatszállítmány esetében állapítják meg a bejelentési kötelezettség alá tartozó
fertőző betegséget vagy annak gyanúját, akkor arról az
állomást, valamint vele egy időben a minisztériumot haladéktalanul értesíteni kell.’’
(5) Az Állategészségügyi Szabályzat 84. §-ának a) pontja helyébe a következő rendelkezés lép:
[84. § Hatósági állatorvos felügyeletével szabad kirakni:]
,,a) külön jogszabály figyelembevételével a külföldről
érkező állatot,’’ (6) Az Állategészségügyi Szabályzat 90. §-ának (1) és
(2) bekezdése helyébe a következő rendelkezés lép:
,,(1) Idegen állományból származó — külföldi és belföldi
származású — állatokat a külön jogszabályban foglaltak
figyelembevételével kell állategészségügyi megfigyelés céljából különíteni.
(2) Elkülönítés esetén az állatok megfigyelésének időtartamát az állomás — a külön jogszabályban foglaltak
figyelembevételével — határozza meg az alábbiak szerint.’’
(7) Az Állategészségügyi Szabályzat 94. §-ának (3) bekezdése helyébe a következő rendelkezés lép:
,,(3) A külön jogszabályokban foglaltak figyelembevételével a külföldről származó állatokon a megfigyelés feltételeit, az esetlegesen előforduló fertőzöttség
felderítésére végzett vizsgálatokat az állatok fajától és a
származási ország állategészségügyi helyzetétől függően a
minisztérium a behozatali engedély megadásakor határozza meg.’’
19. § E rendelet a Magyar Köztársaság és az Európai Közösségek és azok tagállamai között társulás létesítéséről szóló,
Brüsszelben, 1991. december 16-án aláírt Európai Megállapodás tárgykörében, a Megállapodást kihirdető
1994. évi I. törvény 3. §-ával összhangban — a rendelet
tárgykörében megjelent más jogszabályokkal együtt — a
belső piac megvalósításának céljával meghatározott élő
állatok és állati termékek Közösségen belüli kereskedelmében alkalmazható állategészségügyi és tenyésztéstechnikai ellenőrzésekről szóló, a Tanács 90/425/EGK irányelvével, valamint az azt módosító, a Tanács 90/539/EGK,
90/667/EGK, 90/675/EGK, 91/68/EGK, 91/174/EGK,
91/496/EGK, 91/628/EGK, 92/60/EGK, 92/65/EGK,
92/118/EGK, 2002/33/EK irányelvével összeegyeztethető
szabályozást tartalmaz.
Dr. Németh Imre s. k.,
földművelésügyi és vidékfejlesztési miniszter


text:
1208/2013. (IV. 15.) Korm. határozata a budapesti Istvánmező rehabilitációs programja, kiemelten a Nemzeti Olimpiai Központ beruházás 2013. fedezetének biztosítása érdekében szükséges feladatokról, valamint a rendkívüli kormányzati intézkedésekre szolgáló tartalékból történő előirányzat-átcsoportosításról.
A Kormány
 1. az államháztartásról szóló 2011. évi CXCV. törvény (a továbbiakban: Áht.) 21.  § (6)  bekezdésében biztosított
jogkörében eljárva a  budapesti Istvánmező rehabilitációs programja, kiemelten a  Nemzeti Olimpiai Központ
beruházáshoz kapcsolódó előkészítő feladatok, valamint a  Novák Piac parkolóház területének rekonstrukciójához
szükséges források biztosítása érdekében 212,0 millió forint egyszeri átcsoportosítását rendeli el elszámolási, a  fel
nem használt rész tekintetében visszatérítési kötelezettséggel a Magyarország 2013. évi központi költségvetéséről
szóló 2012. évi CCIV.  törvény (a továbbiakban: Kvtv.) 1.  melléklet XX. Emberi Erőforrások Minisztériuma fejezet,
13. Sportintézmények cím, 2. Nemzeti Sportközpontok alcím javára, a Kvtv. 1. melléklet XI. Miniszterelnökség fejezet,
7. Rendkívüli kormányzati intézkedések cím terhére az 1. melléklet szerint;
Az átcsoportosítás tekintetében
Felelős: nemzetgazdasági miniszter
Határidő: azonnal Az elszámolás és a visszatérítési kötelezettség tekintetében
Felelős: emberi erőforrások minisztere
Határidő: 2013. december 31.
2. felhívja a nemzetgazdasági minisztert, hogy az Áht. 86. § (1) bekezdése, valamint az államháztartásról szóló törvény
végrehajtásáról szóló 368/2011. (XII. 31.) Korm. rendelet 152.  § (5)  bekezdése alapján az  előirányzat-maradvány
elszámolásról szóló kormány-előterjesztés készítése során legyen figyelemmel a Nemzeti Sportközpontoknál az előző
években keletkezett, 695,4 millió forint kötelezettségvállalással nem terhelt előirányzat-maradvány eredeti célra való
felhasználhatóságára;
Felelős: nemzetgazdasági miniszter
Határidő: a kormány-előterjesztés előkészítéséhez igazodva
3. felhívja a  nemzetgazdasági minisztert, hogy a  kiemelt sportlétesítmény-fejlesztésekkel, sportberuházásokkal
összefüggő kormányzati feladatok ellátásáért felelős kormánybiztos bevonásával gondoskodjon a  budapesti
Istvánmező rehabilitációs programja, kiemelten a Nemzeti Olimpiai Központ beruházáshoz 2013. második félévben
szükséges 586,5 millió forint rendelkezésre állásáról;
Felelős: nemzetgazdasági miniszter
 a kiemelt sportlétesítmény-fejlesztésekkel, sportberuházásokkal összefüggő kormányzati
feladatok ellátásáért felelős kormánybiztos
Határidő: folyamatos 4. a 2012. és 2013. évi költségvetési hiánycél biztosításához szükséges további intézkedésekről szóló 1036/2012. (II. 21.)
Korm. határozat 6.  pontjában foglaltak alól mentesíti a  Nemzeti Sportközpontokat az  1–3.  pont szerint biztosított
előirányzat tekintetében.
Orbán Viktor s. k.,
 miniszterelnök


text:
484/2015. (XII. 3.) KE határozata rendkívüli és meghatalmazott nagykövet megbízás alóli felmentéséről.
Az Alaptörvény 9.  cikk (4)  bekezdés b)  pontja alapján – a  külgazdasági és külügyminiszter előterjesztésére –
Németh-Pach Judit rendkívüli és meghatalmazott nagykövetet – Magyarország jakartai nagykövetségének
a  vezetésére, valamint Magyarországnak Kelet-Timorban, a  Fülöp-szigeteki Köztársaságban és a  Délkelet-ázsiai
Nemzetek Szövetségében (ASEAN) való képviseletére kapott megbízása érintetlenül hagyása mellett – felmentem
Magyarország Malajziában való képviseletére kapott megbízása alól.
Budapest, 2015. március 8. Áder János s. k.,
 köztársasági elnök


text:
232/2007. (XI. 17.) KE határozata dr. Szász Dénes rendkívüli és meghatalmazott nagykövet felmentéséről.
Az Alkotmány 30/A. § (1) bekezdés c) pontjában foglalt
jogkörömben, a külügyminiszter előterjesztésére dr. Szász
Dénes rendkívüli és meghatalmazott nagykövetet – érdemei elismerése mellett – felmentem a Magyar Köztársaság
hanoi nagykövetségének vezetésére, valamint a Magyar
Köztársaság Laoszi Népi Demokratikus Köztársaságban
és a Kambodzsai Királyságban való képviseletére kapott
megbízása alól.
Budapest, 2007. január 11. Sólyom László s. k.,
köztársasági elnök


text:
35/2011. (II. 23.) KE határozata rendkívüli és meghatalmazott nagykövet felmentéséről.
Az Alkotmány 30/A. § (1) bekezdés c) pontjában foglalt jogkörömben, a külügyminiszter előterjesztésére Gilyán György rendkívüli és
meghatalmazott nagykövetet – érdemei elismerése mellett – felmentem a Magyar Köztársaság moszkvai nagykövetségének
vezetésére, valamint a Magyar Köztársaságnak az Üzbég Köztársaságban való képviseletére kapott megbízása alól.
Budapest, 2010. augusztus 19. Schmitt Pál s. k.,
köztársasági elnök